**Προεδρικές εκλογές** διεξήχθησαν στην Κροατία το Δεκέμβριο του 2014 και τον Ιανουάριο του 2015. Στον πρώτο γύρο στις 28 Δεκεμβρίου ο Ίβο Γιοσίποβιτς συγκέντρωσε ποσοστό 38,46% έναντι 37,22% για την αντίπαλό του, Κολίντα Γκράμπαρ-Κιτάροβιτς, με την οποία αναμετρήθηκε σε δεύτερο γύρο, στις 11 Ιανουαρίου 2015. Τελικά νικήτρια με οριακή διαφορά αναδείχθηκε η Κιτάροβιτς, η οποία έγινε η πρώτη γυναίκα που εξελέγη Πρόεδρος της Κροατίας.

Πλαίσιο
-------

Έπειτα από πρόταση του Σοσιαλδημοκρατικού Κόμματος της Κροατίας, ψηφίστηκε από το κοινοβούλιο στις 24 Οκτωβρίου 2014 ένας νέος Εκλογικός Νόμος που διέπει την εκλογή του Προέδρου της Δημοκρατίας. Η αντιπολιτευόμενη Κροατική Δημοκρατική Ένωση (HDZ) αποχώρησε από την ψηφοφορία, καταγγέλλοντας την χρονική στιγμή που έλαβε χώρα η αλλαγή του Εκλογικού Νόμου. Οι περισσότεροι από τους αντιπροσώπους των μειονοτήτων καταψήφισαν το νόμο. Ένα από τα σπουδαιότερα σημεία του νέο εκλογικού νόμου ήταν η μείωση των εκλογικών κέντρων στο εξωτερικό. Έτσι, στη γειτονική Βοσνία και Ερζεγοβίνη από 124 εκλογικά κέντρα που λειτούργησαν στις εκλογές του 2009-10 στις εκλογές του 2014-15 λειτούργησαν μόνο 15. Η Κροατική Σύγκληση του Λαού, μία ομάδα από κροατικά κόμματα στη Βοσνία και Ερζεγοβίνη, διαμαρτυρήθηκαν για τη μείωση. Συνολικά ο αριθμός των εκλογικών κέντρων του εξωτερικού μειώθηκε από 250 σε 90. 

Σύμφωνα με τις δημοσκοπήσεις των τελών του 2014, οι πολίτες ήταν φανερά δυσαρεστημένοι με την κυβέρνηση και απέρριπταν τις πολιτικές της.

Αποτελέσματα
------------

 Πρόεδρος, 28 Δεκεμβρίου 2014 και 11 Ιανουαρίου 2015

ε • σ | Υποψήφιοι | Κόμμα | 1ος γύρος | 2ος γύρος |
| --- | --- | --- | --- |
| Ψήφοι |  % | Ψήφοι |  % |
|  | **Κολίντα Γκράμπαρ-Κιτάροβιτς** | Κροατική Δημοκρατική Ένωση (*Hrvatska demokratska zajednica*) | 665.379 | 37,22% | **1.114.945** | **50,74%** |
|  | Ίβο Γιοσίποβιτς | Ανεξάρτητος | **687.678** | **38,46%** | *1.082.436* | *49,26%* |
|  | Ιβάν Βιλιμπόρ Σίνκιτς | Ανθρώπινο Τείχος (*Živi zid*) | 293.570 | 16,42% |  |
|  | Μίλαν Κουγιούτζιτς | Συμμαχία για την Κροατία (*Savez za Hrvatsku*) | 112.585 | 6,30% |
| Σύνολο | 1.759.212 | 100% | *2.197.295* | *100%* |
|  |
| Έγκυρα ψηφοδέλτια | 1.759.212 | 98,44% | 2.197.381 | 97,31% |  |
| Άκυρα ψηφοδέλτια | 27.791 | 1,56% | 60.728 | 2,69% |  |
| Συμμετοχή | 1.787.928 | 47,12% | 2.258.887 | 59,06% |  |
|  |
| Πίνακας αποτελεσμάτων με βάση τον αριθμό των ψήφων. Επίσημα αποτελέσματα από την Izbori Hrvatska με καταμετρημένα όλα τα εκλογικά τμήματα για τον πρώτο γύρο. |

Παραπομπές
----------

1. ↑  Σε δεύτερο γύρο οι προεδρικές εκλογές στην Κροατία, in.gr, 28-12-2014.
2. ↑  Grabar-Kitarovic elected Croatia's first woman president, BBC News, 11-1-2015.
3. ↑  «SDP izmijenio Zakon o izboru predsjednika, ljutiti HDZ-ovci napustili Sabor» (στα κροατικά). *Jutarnji list*. 24-10-2014. Αρχειοθετήθηκε από το πρωτότυπο στις 2015-01-04.. Ανακτήθηκε στις 3-1-2015.
4. ↑  «Sabor izmijenio Zakon o izboru predsjednika RH» (στα κροατικά). *Glas Istre*. 24-10-2014.. Ανακτήθηκε στις 4-1-2015.
5. ↑  «HNS traži više biračkih mjesta u BiH za hrvatske predsjedničke izbore» (στα Croatian). *Dnevnik.ba*. 28-11-2014. Αρχειοθετήθηκε από το πρωτότυπο στις 2015-01-04.. Ανακτήθηκε στις 3-1-2015.
6. ↑  «Ekskluzivno u Dnevniku Nove TV: HDZ uvjerljivo prvi». *dnevnik.hr*. 18 December 2014.. Ανακτήθηκε στις 5-1-2015.